Ego Jocerannus, dominus Branciduni, notum facio omnibus præsentes litteras inspecturis, quod donationem et elemosinam quam Bernardus de Taisiaco, canonicus Masticonensis, fecit ecclesiæ Cluniacensi de rebus seu possessionibus aput Taisiacum sitis, eidem ecclesiæ Cluniacensi laudavi et concessi, et si quid juris, si quid rationis in dictis rebus seu possessionibus habebam vel reclamare poteram, ob remedium animæ meæ et parentum meorum ecclesiæ Cluniacensi libere et absolute quitavi. In cujus rei testimonium præsentes litteras eidem ecclesiæ tradidi sigilli mei munimine roboratas. Actum XIIº kal. septembris, anno Domini Mº CCº XXXº I.